

**Суармалы жерлерді дамыту жөніндегі іс-шаралар жоспарын бекіту туралы**

Қазақстан Республикасы Үкіметінің 2018 жылғы 28 желтоқсандағы № 904 қаулысы.

      Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Суармалы жерлерді дамыту жөніндегі іс-шаралар жоспары (бұдан әрі – Іс-шаралар жоспары) бекітілсін.

      2. Іс-шаралар жоспарының орындалуына жауапты Қазақстан Республикасының орталық және жергілікті атқарушы органдары:

      1) оны іске асыру бойынша шаралар қабылдасын;

      2) жылына бір рет, есептік жылдан кейінгі 15 ақпаннан кешіктірмей Қазақстан Республикасының Ауыл шаруашылығы министрлігіне Іс-шаралар жоспарының орындалу барысы туралы ақпарат берсін.

      3. Қазақстан Республикасының Ауыл шаруашылығы министрлігі жылдың қорытындысы бойынша есептік жылдан кейінгі 1 наурыздан кешіктірмей, Қазақстан Республикасының Үкіметіне Іс-шаралар жоспарының іске асырылу барысы туралы жиынтық ақпарат берсін.

      4. Осы Іс-шаралар жоспарының орындалуын бақылау және үйлестіру Қазақстан Республикасы Премьер-Министрінің орынбасары – Ауыл шаруашылығы министрі Ө.Е. Шөкеевке жүктелсін.

      5. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының* *Премьер-Министрі* | *Б. Сағынтаев* |

|  |  |
| --- | --- |
|  | Қазақстан Республикасы Үкіметінің 2018 жылғы 28 желтоқсандағы № 904 қаулысымен бекітілген |

**Суармалы жерлерді дамыту жөніндегі іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| Р/с  № | Іс-шаралар | Аяқталу нысаны | Орындауға жауаптылар | Орындау мерзімі | Болжамды шығыстар, млн. теңге | Қаржыландыру көздері |
| 1 | 2 | 3 | 4 | 5 | 6 | 7 |
| 1. Жаңа суармалы жерлерді игеру (1 667 мың га) | | | | | | |
| 1. | Жаңа суармалы жерлердің жобалық алаңдарын айқындау | жобалық алаңдардың тізбесі | облыстардың әкімдіктері, АШМ | 2019 жылғы  наурыз | талап етілмейді |  |
| 2. | Ирригациялық желілер салу үшін әлеуетті инвесторларды анықтау | инвесторлардың тізбесі | облыстардың әкімдіктері, АШМ | 2019 жылғы  сәуір | талап етілмейді |  |
| 3. | Жаңа суармалы жерлерде әлеуетті ірі жер пайдаланушылардың (бұдан әрі – зәкірлі кәсіпорындар) тізбесін пысықтау | облыстар бойынша жер пайдаланушылардың тізбесі | облыстардың әкімдіктері, АШМ | 2019 жылғы  сәуір | талап етілмейді |  |
| 4. | Облыстар бөлінісінде өңделетін ауыл шаруашылығы дақылдарын орналастыру және оның құрылымы бойынша ұсыныс әзірлеу | облыстар бөліндісіндегі тізбесі | АШМ, облыстардың әкімдіктері | 2019 жылғы  наурыз | талап етілмейді |  |
| 5. | МЖӘ механизмі арқылы жеке инвестордың қатысуымен жаңа суармалы жерлерді дамыту жөніндегі жобаларды іске асыру мәселесін пысықтау | ҰЭМ-ге, Қаржыминіне ұсыныс | АШМ, облыстардың әкімдіктері | 2019 жылғы  ақпан | талап етілмейді |  |
| 6. | Суармалы жерлерді дамыту жөніндегі іс-шаралар жоспарын іске асыруды БАҚ-та кеңінен жария ету | БАҚ-қа ақпарат  (интернет сайттар, порталдар) | АКМ, АШМ, облыстардың әкімдіктері | тұрақты | талап етілмейді |  |
| 7. | Жаңа суармалы жерлерде іске асырылатын жобалар бойынша мемлекет кепілдігін беру мәселесін пысықтау | ҚР Үкіметіне ұсыныс | АШМ, Қаржымині, ҰЭМ | зәкірлі кәсіпорын айқындалған соң  2 ай ішінде | талап етілмейді |  |
| 8. | 10 жыл ішінде АШТӨ шығындары үлесінде суаруға су беру бойынша тарифті біртіндеп 4 % деңгейіне дейін жеткізуді ескере отырып, АШТӨ су беру бойынша көрсетілетін қызметтердің құнын субсидиялау қағидасына өзгерістер мен толықтырулар енгізу мәселесін пысықтау | Ауыл шаруашылығы министрінің бұйрығы | АШМ, ҰЭМ, Қаржымині | 2019 жылғы  мамыр | талап етілмейді |  |
| 9. | АШТӨ-ге суаруға су беру бойынша тарифті субсидиялау үшін қаржылай қаражат бөлу мәселесін пысықтау | ҚР Үкіметіне ұсыныс | АШМ, ҰЭМ, Қаржымині | жоспарды  іске асырудың бүкіл кезеңінде | талап етіледі\* |  |
| 10. | Инвестициялардың қайтарымдылығын қамтамасыз ету үшін АШТӨ-ге су беру бойынша тарифті бекіту мүмкіндігі мәселесін пысықтау | ҚР Үкіметіне ұсыныс  беру | АШМ, Қаржымині, ҰЭМ | 2019 жылғы  наурыз | талап етілмейді |  |
| 2. Суармалы жерлерді қалпына келтіру (256 мың га) | | | | | | |
| 11. | 51,0 мың га алаңда суармалы жерлерді қалпына келтіру бойынша қажетті шараларды қабылдау | орындалған жұмыстардың актілері | облыстардың әкімдіктері, АШМ | 2020 жылғы  желтоқсан | талап етіледі\* | ЖБ/шаруашылық жүргізуші субъектілердің қаражаты |
| 12. | Мемлекеттік кепілдікпен мемлекеттік емес қарыздар есебінен қаржыландыру ұсынылатын инвестициялық жобалар тізбесіне АДБ және ЕҚДБ жобаларын енгізу мәселесін пысықтау | ҚР Үкіметіне ұсыныс | АШМ, ҰЭМ, Қаржымині | 2019 жылғы  сәуір | талап етілмейді |  |
| 13. | АДБ және ЕҚДБ мемлекеттік кепілдік беру мәселесін пысықтау | ҚР Үкіметіне ұсыныс | АШМ, Қаржымині, ҰЭМ | 2019 жылғы  сәуір | талап етілмейді |  |
| 14. | Қазақстан Республикасының заңнамасында белгіленген тәртіппен қалпына келтірілетін суармалы жерлердегі су шаруашылығы объектілерін коммуналдық меншіктен республикалық меншікке беру | қабылдау-беру актісі | облыстардың әкімдіктері, АШМ | 2019 жылғы  сәуір | талап етілмейді |  |

*\* Іс-шаралар бойынша шығыстар көлемі тиісті кезеңге арналған республикалық және жергілікті бюджетті бекіту / нақтылау кезінде нақтыланатын болады.*

      Ескертпе: аббревиатуралардың толық жазылуы:

|  |  |  |
| --- | --- | --- |
| **АДБ** | **–** | **Азия Даму Банкі** |
| АКМ | – | Қазақстан Республикасының Ақпарат және коммуникациялар министрлігі |
| АШМ | – | Қазақстан Республикасының Ауыл шаруашылығы министрлігі |
| АШТӨ | – | ауыл шаруашылығы тауар өндірушілері |
| БАҚ | – | бұқаралық ақпарат құралдары |
| ЕҚҚДБ | – | Еуропалық Қайта құру және Даму банкі |
| Қаржымині | – | Қазақстан Республикасының Қаржы министрлігі |
| МЖӘ | – | мемлекеттік-жекешелік әріптестік |
| ҰЭМ | – | Қазақстан Республикасының Ұлттық экономика министрлігі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК